Diari Oficial de la Generalitat Valenciana


Sumari del DOGV 9236, del 16-12-2021 (2021/12171)

RESOLUCIÓ de 9 de desembre de 2021, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 14 de juny de 2021, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2021, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats o a poblacions en situació de vulnerabilitat extrema.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9236

Data del DOGV
:   16-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12117


Data del document
:   09-12-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 9 de desembre de 2021, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 14 de juny de 2021, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2021, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats o a poblacions en situació de vulnerabilitat extrema. [2021/12276]  
  
Antecedents de fet  
1. En data 21 de juny de 2021, va ser publicada en el Diari Oficial de la Generalitat Valenciana (DOGV 9111), la Resolució de 14 de juny de 2021, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2021, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema (d'ara en avant, resolució de convocatòria).  
2. A aquesta convocatòria s'han presentat un total de vint-i-tres sol·licituds, de les quals tres han sigut excloses per no complir algun dels requisits establits contemplats en la resolució de convocatòria.  
  
3. Tenint en compte l'informe de l'òrgan instructor, de data 25 de novembre de 2021, es desprén de la informació que obra en el seu poder que les entitats sol·licitants compleixen tots els requisits necessaris per a accedir a les subvencions, d'acord amb el que s'estableix en l'article 164.f), de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
4. La comissió de valoració, segons el que s'estableix en l'article 41 de l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament (d'ara en avant, Ordre 2/2021) en la reunió de data 26 de novembre de 2021 ha emés un informe en el qual es concreta el resultat de l'avaluació de les sol·licituds, d'acord també al mencionat article 164.f), i sobre la base d'això ha formulat la corresponent proposta motivada de resolució definitiva de la convocatòria de subvencions.  
5. En la reunió del 26 de novembre de 2021, la comissió de valoració ha expressat:  
- Pel que respecta als projectes d'actuacions en matèria d'acció humanitària presentats, i tenint en compte les disponibilitats pressupostàries de les línies S8303000 i S5005000, en realitzar-se la distribució de la quantia destinada per modalitats, i d'acord amb el que estableix l'apartat 1.c de l'article 40 de l'Ordre 2/2021, és impossible finançar el total de projectes presentats que estan per damunt de la puntuació mínima de 65 punts. Per això, aquesta comissió determina que la puntuació mínima per a obtindre subvencions pel total del pressupost validat en aquesta convocatòria és de 77,5 punts. La distribució de fons entre les catorze sol·licituds amb major puntuació genera un romanent de 59.994,77 euros corresponent al capítol IV, i de 157.143,34 euros en el capítol VII.  
- Atés que hi ha un romanent de fons que poden ser considerats suficients per a finançar un projecte, la comissió decideix finançar parcialment el següent projecte per ordre de puntuació, per la qual cosa s'acorda que la puntuació mínima per a obtindre subvencions d'una part del pressupost validat en aquesta convocatòria és de 72,5 punts. Aquesta distribució genera un romanent de 0,00 euros en el capítol IV i de 10.842,25 euros en el capítol VII.  
  
Fonaments de dret  
I. Pel que fa a la competència per a resoldre aquest procediment, es tenen en compte les atribucions contemplades en l'article 160.4.c), de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el que es disposa en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
II. Així mateix, en la tramitació d'aquest procediment s'ha tingut present el que s'estableix en l'Ordre 2/2021, de 26 de maig, la Llei 38/2003, de 17 de novembre, general de subvencions i el seu reglament de desenvolupament, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que quant a la seua entrada en vigor i al règim transitori per a la seua aplicació, cal tindre en compte el que assenyala la disposició transitòria huitena.  
En virtut d'això, i de l'informe de l'òrgan instructor, i l'acta de la comissió de valoració, que ha adoptat en la sessió de 26 de novembre de 2021, resolc:  
  
Primer  
Concedir a les entitats i projectes esmentades en l'annex I de la present resolució les subvencions sol·licitades per l'import que apareix especificat en el mateix dins del crèdit disponible en les aplicacions pressupostàries i línies que s'especifiquen a continuació:  
a) Línia S8303000, «Subvencions destinades a finançar projectes de desastres, conflictes humans i promoció i defensa de drets humans», dotada amb un import de 3.900.000,00 euros, en el capítol IV, per al finançament de despeses corrents, en l'aplicació pressupostària 10.59.48.066.62.7.  
b) Línia S5005000, «Subvencions a ONGD per a acció humanitària», dotada amb un import de 500.000,00 euros, en el capítol VII, per al finançament de despeses de capital, en l'aplicació pressupostària 63.93.64.132.98.0.  
D'acord amb l'article 42 de l'ordre 2/2021, les entitats beneficiàries hauran de presentar el model d'acceptació normalitzat en el termini de set dies hàbils a comptar des de l'endemà de la publicació d'aquesta resolució de concessió, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'adreça:   
http://www.gva.es/va/inicio/procedimientos'id\_proc=18407&version=amp.  
L'incompliment de la comunicació d'acceptació, en aquest termini determinarà l'exclusió de la convocatòria.  
Sense perjudici del que s'ha assenyalat en el punt anterior, qualsevol sol·licitant podrà renunciar a la subvenció abans del deslliurament dels fons de manera expressa, de manera telemàtica en el tràmit citat en el paràgraf anterior. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents. La renúncia a la subvenció determinarà l'exclusió de la convocatòria.  
  
Segon  
Denegar les sol·licituds de les entitats i projectes esmentats en l'annex II, de la present resolució, pels motius que s'especifiquen en aquest.  
  
  
Tercer  
Excloure les entitats i projectes citats en l'annex III, de la present resolució, pels motius que s'especifiquen en aquest.  
  
Quart  
Comunicar a les entitats beneficiàries el pressupost validat d'execució del projecte l'execució del qual ha d'adequar-se a aquest. Les entitats beneficiàries que es relacionen a continuació, d'acord amb el que s'estableix en l'article 43 de l'Ordre 2/2021, hauran de presentar la reformulació del projecte, en el termini de set dies hàbils a comptar des de l'endemà de la publicació d'aquesta resolució de concessió, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'URL   
http://www.gva.es/va/inicio/procedimientos'id\_proc=18540&version=amp.  
  
  
Entitat Núm. Expedient Motiu  
FUNDACIÓN MUNDUBAT-MUNDUBAT FUNDAZIOA SOLHUM/2021/0007 Variació en les quantitats segons capítol pressupostari  
ONG RESCATE INTERNACIONAL SOLHUM/2021/0011 Subvenció inferior al pressupost validat en el capítol IV  
  
  
L'incompliment de la comunicació de reformulació en aquest termini determinarà l'exclusió de la convocatòria.  
  
Contra la present resolució, que exhaureix la via administrativa, es podrà interposar, potestativament, un recurs de reposició davant aquest mateix òrgan, en el termini d'un mes, comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'adreça:   
http://www.gva.es/va/inicio/procedimientos'id\_proc=18725&version=amp   
o un bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que es disposa en els articles 10.1 a) i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que es faça servir qualsevol altra via que es considere oportuna.  
  
València, 9 de desembre de 2021.- La consellera de Participació, Transparència, Cooperació i Qualitat Democràtica: Rosa Pérez Garijo.